4. RAZRED, SLJ, 5. 5. 2020

Pozdravljeni!

* Danes malo poezije. Spoznali boste **pesem nesmiselnico** oziroma **nonsensno pesem**.

Nonsens pomeni nekaj neumnega oz. nesmiselnega.

* Preberite pesem BLABLA večkrat. Enkrat počasi, enkrat hitro, enkrat veselo, enkrat žalostno. Med branjem spreminjajte glasnost branja.

**Boris A. Novak**

**Blabla**

bla

blabla

blablabla

blablablabla

blablablablabla

blablablablablabla

blablablablablablabla

blablablablablablablabla

blablablablablablablablabla

blablablablablablablablablabla

jaz sem en bla

blabla

* V zvezek za slovenščino napišite prvih pet besed, ki se jih v tem trenutku spomnite.

Besede povežite v poved, ki ni nujno smiselna. Poved spremenite v pesemsko obliko – zapišite jo v obliki kitice (in verzov), poskusite skovati tudi kakšno rimo in ne pozabite na naslov.

Vam je uspelo? Če je, ste napisali poskus nonsensne pesmi, tj. pesmi nesmiselnice.

* Danes boste spoznali pesem Sanje imajo kape z rdečimi cofi. Objavljena je bila v zbirki Pesmi za lačne sanjavce, ki velja za vrhunec slovenske mladinske nonsensne poezije.
* **Milan Dekleva** je slovenski pesnik, pisatelj, dramatik in publicist; piše za odrasle in mladino. Otrokom je znan predvsem po dramskih besedilih, kot so Magnetni deček, Igra o

strašnem volku, Totalka odštekan dan in Bučka na Brodwayu.

* V berilu, stran 22. večkrat preberite pesem **Milana Dekleve Sanje imajo kape z rdečimi cofi.** Za poslušanje uporabite posnetek v interaktivnem gradivu.
* Po branju in poslušanju v zvezek napišite ime in priimek pesnika in naslov pesmi. Z lastnimi besedami zapišite definicijo nonsensne pesmi. Če ne gre, prepišite definicijo iz berila.
* V zvezek napišite kratko zgodbico.. O čem vi sanjate? Kdaj sanjate?Imate kakšen pripomoček (odeja, vzglavnik, igrača…) ali prostor za sanjanje. Kam bi vas sanje odpeljale danes? Zakaj ravno tja? Zgodbica naj ne bo daljša od polovice strani v zvezku (skupaj z naslovom). Naslov naj bo ZGODBA O SANJAH.

Zgodbico fotografiraj in mi pošlji na moj elektronski naslov.